उक्त घटना में बेअदबी के विरोध में प्रदर्शन कर रहे दो लोगों की मौत हो गई थी। अवर पुलिस महानिदेशक (एडीजीपी) प्रबोध कुमार के नेतृत्व में गठित एसआईटी ने पिछले शुक्रवार को फरीदकोट में अपना शिविर कार्यालय बनाया था और बरगाड़ी तथा कोटकपुरा के पुलिस प्रभारियों के बयान दर्ज कर चुके हैं। कपूरथला के वरिष्ठ पुलिस उपाधीक्षक और एसआईटी के सदस्य सतिंदर सिंह ने कहा कि कोई भी गवाह आकर अपना बयान दर्ज करा सकता है।